Sagunt acull demà un taller explicatiu sobre la situació actual de la candidatura de Sagunt a Patrimoni de la Humanitat
09 de desembre 2021

Demà divendres, 10 de desembre, tindrà lloc en el centre cultural Mario Monreal a les 16.30 hores un taller explicatiu sobre la situació actual de la candidatura de Sagunt Patrimoni de la Humanitat ‘Taller de Candidatura. Sagunt Patrimoni Mundial’. El municipi obri este espai de reflexió perquè la ciutadania participe en la proposta de candidatura que s'ha elaborat i orientar-la amb les aportacions de veus expertes i de les entitats socials. A més, es prendrà nota de les conclusions i aportacions per a orientar la candidatura amb estes.

L'alcalde de Sagunt, Darío Moreno, i el regidor i president del Consell Assessor de Patrimoni de la Humanitat de l'Ajuntament de Sagunt, Quico Fernández, seran els encarregats d'inaugurar el taller. Després de la inauguració de l'activitat, el coordinador de STOA, Jordi Padró, i el Doctor en Patrimoni Cultural per la Universitat de València, Ximo Revert, presentaran el document de la candidatura.

El taller continuarà amb les aportacions de les veus expertes ‘Reptes de la Candidatura de Sagunt’ en el qual participaran el catedràtic de Geografia Humana de la Universitat de Sevilla, Víctor Fernández, i la directora de Baketik Fundazioa, Maider Maraña. Finalment, després d'estes intervencions, serà el torn del debat i les conclusions.

Esta activitat està organitzada per l'Ajuntament de Sagunt i l'empresa STOA. Les persones interessades a assistir al taller poden realitzar la inscripció a través d'este [enllaç](https://docs.google.com/forms/d/e/1FAIpQLSee7daAwDyv_gQrZVgV7eGD3V-GKRgY2qJ43JxDqGRpLstunA/viewform).

![](/media/3vyhzsyk/c-taller-patrimonio.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/sagunt-acull-dema-un-taller-explicatiu-sobre-la-situacio-actual-de-la-candidatura-de-sagunt-a-patrimoni-de-la-humanitat/ "Facebook")
*   [](http://twitter.com/share?url=https://aytosagunto.es/va/actualitat/sagunt-acull-dema-un-taller-explicatiu-sobre-la-situacio-actual-de-la-candidatura-de-sagunt-a-patrimoni-de-la-humanitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acull-dema-un-taller-explicatiu-sobre-la-situacio-actual-de-la-candidatura-de-sagunt-a-patrimoni-de-la-humanitat/ "Linked In")
*   [](mailto:?body=https://aytosagunto.es/va/actualitat/sagunt-acull-dema-un-taller-explicatiu-sobre-la-situacio-actual-de-la-candidatura-de-sagunt-a-patrimoni-de-la-humanitat/)